cyanic-selkie/wikianc huggingface dataset:
Urbaniseringen av Norge
Bilismen og likhetstanken
I 1950-åra ble næringslivet modernisert og ungdommen flyttet til byene. Boligstandarden ble forbedret. Boligområdene ble i større grad flyttet ut av byenes sentrum. Mange landkommuner med en by nær ved opplevde vekst, og i slike kommuner oppsto nye urbane miljøer. Bilismen gjorde for alvor sitt inntog, samtidig som en ønsket luft og grønne arealer i boligområdene. Rutebiler og privatbiler satte sitt preg på bebyggelsesutviklingen. Båndbyene utviklet seg langs landeveiene, og viste behovet for mer styring av bebyggelsesutviklingen, også på landet. Offentlig planlegging ble viktigere, ikke minst planlegging av arealbruken i kommunene. Kommuneplaner og reguleringsplaner skulle nå styre utviklingen av norske tettsteder.
I eldre tettsteder ligger husene tett sammen, ofte vegg i vegg, med gateløp skapt for fotgjengere og hestekjøretøyer. Bilismen har på 1900-tallet gitt den urbane bebyggelsen en ny karakter. I bilismens tidsalder er alle hus plassert med større avstand og uavhengig av tilknytningspunkter for kollektivtrafikk. Typisk for denne tidsperioden er at de fleste butikker tar høyde for at kundene bruker egen bil som de skal sette fra seg utenfor butikken. Arealer for trafikk, parkering og grøntarealer er viktige landskapselementer. Det moderne tettstedet kan være enormt arealkrevende. Reglene for definisjon av tettsteder i Norge passer dårlig på slike steder som Stoa i Arendal.
Kommunesammenslåing
Den tidligere kjøpstaden Drøbak mistet sin bystatus og ble en del av landkommunen Frogn i 1962. Den tidligere kjøpstaden Brevik ble en del av Porsgrunn i 1964. Kjøpstaden Levanger ble slått sammen med Skogn i 1962, mistet sin bystatus, men ga navn til den nye kommunen.
De små bykommunene Tvedestrand og Lillesand, som tidligere hadde status som ladesteder, ble slått sammen med landkommunene Holt og Vestre Moland, resultatet ble landkommuner med navnet Tvedestrand (i 1960) og Lillesand (i 1964).
De tidligere ladestedene Kopervik og Skudeneshavn ble deler av kommunen Karmøy i 1965.
Sterk urbanisering
Utviklingen gjennom de siste 200 år har ført en stadig større del av den norske befolkningen til urbane strøk.
Etter andre verdenskrig har det pågått en jevn urbanisering og sentralisering av Norge der folkeveksten har skjedd i byer og sentrale strøk blant annet ved flytting. Det har også foregått en del flytting fra nord til sør i landet. Oslo/Akershus' andel av befolkningen økte fra 18,8 % i 1950 til 21,3 % i 1990, mens det øvrige Østlandet gikk tilbake noen prosentpoeng etter krigen. Nord-Norges andel gikk ned fra 12,4 til 10,7 fra 1950 til 1990. Tettstedenes andel økte fra 52 % i 1950 til 74 % i 1995. I landdistriktene skjedde i perioden en stor grad av lokal konsentrasjon mot mindre tettsteder og kommunesentra.. Økende pendling fra bygdene til nærliggende byer og tettsteder innebærer en «skjult urbanisering» ved at bygdene fungerer som forsteder og villastrøk for byene.
På 1930-tallet var Oslos industri og næringsvirksomhet konsentrert rundt Akerselva. I 1980 var næringsvirksomheten sterkt utvidet og fordelt langs hele strekningen Drammen-Lillestrøm. Sentrale deler av Oslo inkludert de gamle sentrumsnære bydelene øst for Akerselva var rundt 1930 tett befolket og dette var rundt 1980 sterkt uttynnet samtidig med befolkningsvekst i forsteder og nabokommuner.
På begynnelsen av 1940-tallet bodde ca. halvparten i tettsteder.
I 2014 bodde mer enn 80 prosent av landets befolkning i store eller små urbane samfunn, definert som tettsteder av SSB. Bare i løpet av de siste to årene har folketallet i tettstedene økt med 3,2 %. Norge hadde i 2014 976 tettsteder ifølge SSB's statistikk.
Miljøbyen
Trusselen fra de menneskeskapte klimaendringene har fått planleggerne til å vurdere hvordan bysamfunn kan utvikles i en mer bærekraftig retning. Dette betyr tettere bebyggelse nær sentrum og satsing på kollektivtrafikk. Miljøby har blitt et nytt begrep i denne sammenheng.
35 nye byer på 4 år
Ifølge § 3.5 i lov om kommuner og fylkeskommuner (kommuneloven) er alle norske kommuner stilt likt og den gamle forskjellen mellom landkommuner og bykommuner er opphevet.
I 1996 kunne alle kommuner fritt vedta å bruke betegnelsen by, uten begrensninger i folketall eller urban karakter. Honningsvåg benyttet anledningen til å gjøre vedtak, og kunne frata Hammerfest betegnelsen verdens nordligeste by. I 1997 kom kommunaldepartementets regelverk som begrenset tilgangen på betegnelsen by. Det ble bestemt at minimum folketall i en kommune som vil kalle seg by må være 5000 og kommunens sentrum må ha urban karakter i form av bymessig bebyggelse. Disse reglene førte til at landet fikk 35 nye byer i løpet av 4 år, ifølge Kommunal Rapport. Ski, Mysen og Leknes i Lofoten er eksempler på de nye selvoppnevnte byene.
Regelverkets intensjon var at kommunen skulle kalles by, som en forlengelse av de tidligere bykommuner. Intensjonen var ikke tydelig nok med det resultat at mange kommuner har valgt å kalle ett eller flere tettsteder i kommunen for by. Karmøy kommune har på denne måten tre byer. Da Orkdal kommune vedtok å gi kommunens sentrum Orkanger bystatus i 2014 vedtok de at Orkdal blir bykommune og Orkanger blir by.
I noen tilfelle er det et sentrumsområde i et større tettsted som kalles by, eksempelvis Sandvika og Lillestrøm i tettstedet Oslo.
I 2015 har Norge mer enn 100 steder som kaller seg by.
Bybegrepet som symbol og reklame
Levanger var fra 1836 kjøpstad og var by fram til kommunesammenslåingen i 1962, da Levanger ble en landkommune med tettstedet Levanger i sentrum. I 1996 vedtok Levanger kommunestyre at Levanger skulle være by, og man la da vekt på at bystatus ville være et viktig moment i markedsføringssammenheng, særlig for turistnæringen.
Byen Kolvereid i Nærøy kommune i Nord-Trøndelag markedsførte seg omkring årtusenskiftet som landets minste by. Kommunen har litt over 5000 innbyggere, mens tettstedet har litt over 1600 innbyggere. Ordføreren fremhevet i et intervju 2002 at det først og fremst er oppmerksomheten som er viktig, for det var ikke til å komme fra at Nærøy var en distriktskommune. Men regionsenteret Kolvereid har kvaliteter som en by, sa ordføreren. I siste kapittel i boka om de norske byers historie gjennom 1300 år drøftes kriteriene for hva en by er i vår tid, og det er Kolvereid som diskuteres i forhold til kriteriene.
Filippo Baldinucci
Filippo Baldinucci (født ca. 1625 i Firenze, død ca. 1696 i Firenze) var en italiensk kunsthistoriker og maler under barokken.
Baldinucci er først og fremst husket for sine biografier over italienske kunstnere, da særlig Notizie de' professori del disegno da Cimabue in qua. Han arbeidet for Medici-familien, og skrev blant annet om Giovanni Lorenzo Bernini for dronning Kristinas regning.
Novoaltajsk
Novoaltajsk (russisk: Новоалта́йск) ) er en by i Altaj kraj i Russland. Den ligger rundt 13 km nordøst for Barnaul. Innbyggertall: 60 015 (folketelling 2002).
Landsbyen Tsjesnokovka (russisk: Чесноковка) ble grunnlagt i 1736. I 1942 fikk den innvilget bystatus, og i 1962 ble navnet endret til det nåværende Novoaltajsk.
Dæmringsfeiden
Dæmringsfeiden startet i 1834 med utgangspunkt i Johan Sebastian Welhavens diktverk Norges Dæmring. Verket kan sies å avrunde Stumpefeiden, der Henrik Wergeland og Johan Sebastian Welhaven var frontfigurer. Samtidig ble det opptakten til en ny feide, Dæmringsfeiden, der Nicolai Wergeland ble Welhavens hovedmotstander. Henrik Wergelands «Fastelavensriis», Papegøien (1835) kan betraktes som en lystig kommentar til demringsfeiden. Se også Konflikten mellom Wergeland og Welhaven.
Kamp med litterære lanser
Norges Dæmring. Et polemisk Digt er et stort anlagt verk som består av 76 sonetter. Det utkom da Welhaven var 27 år gammel. Verket er blitt karakterisert som en «nasjonalkritisk diktsyklus». Det inneholdt ironiske angrep på vår hjemlige kultur og med hyppige finter til patriotene, altså Wergelandflokken. At Welhaven valgte sonetteformen, signaliserer at han allerede som ung følte seg sikker på at han behersket de mest krevende formelle utfordringer. Å skrive 76 sonetter er en prestasjon. Dikteren fremstår som elegant polemiker som karakteriserer – ofte på utfordrende vis – norsk historie, norske tradisjoner, norsk mentalitet og dertil litt ondskapsfullt kommenterer de viktigste norske byene. Han visste selvsagt at han var en utfordrer, og det kan ikke ha overrasket ham at han fikk svar på tiltale. Allerede den innledende sonetten antyder at dikteren morer seg over denne leken «med literaire Landser».
Norges Dæmring skaffet Welhaven mye motbør og gjorde ham hatet i vide kretser. Det sier kanskje mest om tiden at han til og med ble beskyldt for å være fedrelandsforræder. Nicolai Wergeland kom tungt på banen med et motskrift. Men også mange andre kom etter hvert med. I Dæmringsfeiden regner man med at det deltok i alt 45 personer. Henrik Wergelands humørfylte «Fastelavnsriis» Papegøien (1835) kan også sies å være utløst av Dæmringsfeiden; stykket har imidlertid et allmenngyldig perspektiv som går utover tidsbestemte forhold.
Fætterskab i Aanden
Welhaven skjenket et eksemplar av Norges Dæmring til Johan Ludvig Heiberg, Nordens store smaksdommer på den tiden, med en dedikasjon på rim. De to siste linjene lyder slik:
På morssiden var Welhaven tremenning med Heiberg. At Heibergs kunstsyn spilte stor rolle for Welhaven, går bl.a. fram av pamfletten mot Wergeland. Denne var, som det har vært sagt, «forfeilet i selve utgangspunktet» (Hauge), dvs. at den ikke gir noe treffende bilde av den diktning den kritiserer. Derimot er den et godt uttrykk for Welhavens estetiske posisjon, som han utvikler videre i artikkelserien Om norske Presse-Anliggender, trykt i Den Constitutionelle i 1838. Ironisk nok er det Welhavens polemiske forfatterskap som har vakt mest oppmerksomhet i samtid og ettertid.
Enrico Rampini de’ Sant’Allosio
Enrico Rampini de' Sant'Allosio (født ca. 1390 i Tortona, død 4. juli 1450 i Roma) var en av Den katolske kirkes kardinaler. Han var erkebiskop av Milano.
Han ble kreert til kardinal den 16. desember 1446 av pave Eugenius IV.
Moss Shields
Moss Shields, eller Moss baseballklubb, (stiftet 22. April 2012) er en norsk baseballklubb fra Moss. Klubben er medlem av Norges Softball og Baseballforbund. I Shields trener i dag på Reier Grusbane på Jeløy utenfor Moss, men har i dag ingen egen bane. Laget trenes i dag av T.J. Collins fra Kansas, USA.
Judo under Middelhavslekene 1971
Judo under Middelhavslekene 1971. Judo var en av flere sporter under de sjette middelhavslekene ble arrangert i İzmir i Tyrkia i perioden 6. til 17. oktober 1971. Det var første gangen som judo var med på programmet under Middelhavslekene. Det ble konkurrert i fem vektklasser, kun for menn. Jugoslavia ble beste nasjon med to gullmedaljer foran Italia som også vant to gull.
Aleksandra Cotti
Aleksandra Cotti (født 13. desember 1988) er en italiensk vannpolospiller. Hun representerte landet sitt under Sommer-OL 2012 i London, der hun endte på nest sisteplass med det italienske landslaget.
Pangaionfjellene
Fjellene ligger direkte på tvers av en fruktbar slette fra den antikke byen Filippi (oppkalt etter Filip II av Makedonia, far til Aleksander den store), de er lokalisert mellom elvene Strymon og Xiropotamos, og er dekket av skoger bestående av trær av typen europeisk platan eller orientplatan (Platanus orientalis). Kastanjetrær er også utbredt.
Byer i Pangaionfjellene er blant annet jordbruksbyene Nikisiani og Palaiochori. Det dyrkes hovedsakelig tobakk og korn. Palaiochori har ruiner fra en festning fra antikken som står på en høyde med utsikt over byen. Området var viktig da det ble hentet fram gull og sølv fra gruver i området. Den athenske tyrannen Peisistratos ble landsforvist og dro til dette området. Gullforekomstene var såpass rike at bystaten Athen anla en koloni i år 465 f.Kr. i et område som kalles Ennea Hodoi («Ni veier»). Kolonistene ble massakrert av trakere og den ble forlatt, men athenerne kom tilbake til området og grunnla den langt større kolonien Amfipolis.
Kommunen Pangaio har fått navn etter fjellkjeden og setet for kommunen er byen Eleftheroupoli.
Mariia Posa
Mariia Posa (født 21. februar 1988 i Hyvinge) er en finsk kvinnelig ishockeyspiller som deltok i de olympiske vinterleker 2010 i Vancouver.
Posa vant en olympisk bronsemedalje i ishockey under vinter-OL 2010 i Vancouver. Hun var med på Finlands kvinnelandslag i ishockey som kom på tredjeplass etter å ha beseiret Sverige med 3-2 i bronsefinalen.
Vigra Idrettslag
Vigra Idrettslag (stiftet i 1944) holder til på øya Vigra i Giske kommune. Idrettslaget har per 2020 undergrupper i idrettene badminton, bueskyting, fotball og håndball.
Historikk
Vigra IL ble dannet gjennom sammenslåing av Roald idrettslag (stiftet 1907) og Vigra idrottslag (stiftet 1944). Sammenslåingen ble vedtatt høsten 1961 på et møte som fant sted på «Vikingen».
Underernæring
Underernæring er et begrep som brukes når en organisme har for liten tilgang på energi i maten, eller ikke har tilgang på mat i det hele tatt og derfor ikke får nok energi.
Oversikt
For at kroppen skal fungere må den ha stadig tilførsel av næringstoffer, som fett, protein, karbohydrater, mineraler og vitaminer. De ulike organene i kroppen har ulik prioritering hva gjelder næringstilførsel; noen er mer vitale enn andre og vil derfor bli prioritert ved næringsmangel. Sirkulasjons- og respirasjonsystemet er viktigst og vil dermed være øverst på prioriteringslista.
Underernæring er underliggende årsak til en rekke sykdommer og kroppslige plager. Så mye som 53 % av dødsfallene i verden har underernæring som bidragende årsak. Når næringsinntaket blir svært lavt er det først fysisk aktivitet som rammes. Den fysiske aktivitet vil holdes på et minimum, både hva gjelder ren muskelaktivitet og indre funksjoner. En sultende kvinne vil for eksempel miste sin menstruasjon, da overlevelse er viktigere enn forplantning. Et barn som sulter vil stoppe og vokse, men vil ofte vokse raskere for å ta igjen forspranget, når næringsinntaket er normalt og infeksjonsfaren er over. I tillegg vil immunforsvaret være utsatt. Produksjonen av lymfocytter vil reduseres, samt at det ytre immunforsvaret, som slimhinner og hud) vil være sterkt svekket. Konsekvensen av dette er at kroppen vil reagere saktere på angrep fra mikroorganismer og infeksjonsfaren øker dramatisk. Dette kan kalles NAIDS (nutritionally acquired immune defiency syndrome), det vil si tilegnet immunsvikt på grunn av mangelfullt næringsinntak. Syndromet kan minne om aids ved at det fører til en alvorlig lymfevevsatrofi, men kan i motsetning til aids kureres ved at pasienten får riktig behandling og nok næringsstoffer.
Det er spesielt aminosyrer, vitamin A og E og sink som er viktige for immunforsvaret. Aminosyrer er kroppens byggesteiner og er viktige for hormon- og antistoffproduksjon. Vitamin A er spesielt viktig for synet (A-vitaminmangel regnes som den viktigste årsaken til blindhet i Afrika) og slimhinnene, som er viktige som en fysisk barriere for mikroorganismer. I tillegg er det slik at man ved infeksjon forbruker mer A-vitamin, slik at infeksjonsfaren vil øke ytterligere dersom man ikke får økt tilførsel av A-vitamin når man er syk. E-vitamin er blant annet viktig for kroppens utnyttelse av A-vitamin, samt at det kan føre til hemolytisk anemi hos små barn. Sink er viktig for dannelsen av over 150 enzymer og dermed også den metabolske prosessen. Sink er også viktig for T-hjelpecellenes funksjon i det spesifikke immunforsvaret og sårtilheling. Problemet med sink er at det ikke finnes sinklager i kroppen og at en dermed er avhengig av stadig tilførsel.
Underernæring hos barn
Feilernæring er svært vanlig blant verdens barn. En kan bruke tre ulike mål for barnets ernæringsstatus. Disse er wasting (for lav vekt i forhold til høyde), stunting (for lav høyde i forhold til alder) og undervekt (for lav vekt i forhold til alder). Dersom barnet er alvorlig underernært risikerer det å utvikle lidelsene marasmus eller kwashiorkor. Marasmus er ekstrem avmagring eller wasting og oppstår oftest når barnet er under to år gammelt. Dersom barnet har problemer med å die ser en ofte lidelsen når barnet er under et år. Barnet vil ofte veie så lite som 60 % av friske barns vekt. På grunn av at barnet ikke får tilført energi, vil det etterhvert begynne å tære på fettlageret og etterhvert musklene for å frigjøre energi. Barnet blir dermed bokstavelig talt bare skinn og bein og en vil ofte se såkalt 'gammelmannsfjes'. Barnet er i tillegg svært ofte dehydrert på grunn av diaré og/eller infeksjoner. Det er dermed ikke uvanlig at barna er blitt marasmiske som følge av infeksjoner som hiv eller tuberkulose. Kwashiorkor er det samme som ødematøs underernæring og rammer oftest barnet når det er mellom 1 og 3 år. Barnet får store ødemer ansiktet og ekstremitetene på grunn av proteinmangel. I tillegg ser en stor mage, forstørret lever, diaré, muskelsvinn og hudavskalling. Barnet blir ofte apatisk og mangler appetitt. Infeksjon er, som ved marasmus, ofte en underliggende årsak og barnet kan dø plutselig av lungebetennelse, på grunn av svært nedsatt immunforsvar.
Barn er spesielt utsatt for underernæring etter fødselen og de neste seks månedene. Spedbarn er avhengig av mye næring for å vokse og utvikle seg. Spedbarn har ikke et fullt utviklet immunforsvar og vil mangle flere av antistoffene som et voksent menneske vil produsere etter kontakt med ulike mikroorganismer. Til en viss grad vil spedbarnets immunforsvar avhenge av hvilke antistoffer moren hadde i løpet av svangerskapet. I så måte blir morsmelk viktig. Morsmelk inneholder viktige næringsstoffer, som fett, protein og vitaminer i tillegg til antistoffer som beskytter barnet mot sykdommer. I perioder med sult er det ikke bare barnet som rammes, men også moren. Dersom også moren sulter, vil hun ikke kunne produsere optimal morsmelk. Hennes sult vil i så måte overføres til barnet, da manglende morsmelk er hovedårsaken til sult hos perinatale barn. I tillegg må det nevnes at sykdommer kan overføres fra mor til barn i løpet av svangerskapet og ved amming. Spesielt stor er faren for overføring av hiv. Dersom barnet blir hiv-smittet vil det bare forsterke den fatale synergisme.
Konsekvenser av underernæring i et land
Sult og fattigdom er nært beslektet. Man kan si at det er ikke mangel på mat som fører til sult, men manglende ressurser og muligheter til å skaffe mat, som fører til sult. Sult og fattigdom kan dermed bli en ond spiral som en vanskelig klarer å komme seg utav; er man fattig har man ikke penger og ressurser til å skaffe mat. Man blir dermed sulten og mister energi og overskudd og orker dermed ikke å arbeide for å skaffe mat. I ytterste konsekvens vil dette være svært alvorlig for et lands utvikling, både hva gjelder økonomisk og sosial utvikling. I et land der majoriteten av innbyggerne bruker mesteparten av tiden på å skaffe mat vil man muligens få problemer med å få industri og liknende til å fungere. Bare 60 % av verden befolkning har en sunn kroppsvekt. Som nevnt over kan dette medføre store helseplager. Disse plagene vil være svært kostbare for et land. For å måle disse kostnadene kan man bruke redskapet DALY (disability adjusted life years). DALY er en indikator både for tap av friske leveår som følge av sykdom og skade og prematur død. DALY måles et lands sykdomsbyrde og kan brukes for å måle forskjeller i byrde mellom ulike regioner. Undervekt står for 9 % av verdens DALY. For et fattig land vil de stadig økende utgiftene som følge av underernæring kunne føre til at landet ikke vil ha ressurser til å modernisere økonomien og andre områder som helsevesen, skolevesen og så videre.
I vestlige land har man i løpet av 1900-tallet sett en demografisk overgang, der kvinner får færre barn. Dette har blant annet skjedd som følge av bedret helse. Når dødsraten går ned vil etterhvert også fødselsraten reduseres. Når flere barn overlever trenger ikke kvinnene føde så mange barn som en forsikring til de blir gamle. Dersom sult og fattigdom vedvarer kan en oppleve at fødselstallene vil være svært høye, noe som kan medføre store kostnader hva gjelder skole og helse. Som nevnt er underernæring underliggende årsak til over 54 % av dødsfallene i verden og spiller dermed en avgjørende rolle i hvor stor grad fattige land vil oppleve en demografisk overgang.
Tiltak mot underernæring i verden
Flere tiltak kan være effektive for å unngå underernæring. Et av de viktigste tiltakene vil være utdannelse og opplysningstiltak. Utdanning for kvinner har vist seg å være spesielt viktig med tanke på barns overlevelse. Utdannede kvinner vil ha større forståelse for årsakene til sykdom og enkle tiltak for å forebygge feilernæring og kan føre til hygieniske og sanitære forbedringer. Hun kan muligens også ha vanskeligere for å ty til farlig tradisjonell medisin (som ulike matvaretabuer). Likevel er tilgang på primærutdanning avhenging av offentlig politikk og finansiering. Myndighetenes vilje og evne til å satse på utdanning vil dermed være helt avgjørende for et lands helse og ernæringsstatus.
Videre må vaksineringsprogrammer sees på som viktig for å forebygge den fatale synergismen. Ved å vaksinere mot for eksempel meslinger og polio vil en ta problemet ved rota i og med at en da forebygger at barnet i det hele tatt blir sykt av disse sykdommene. Vaksinering for de vanligste sykdommene trenger ikke koste mye og vil i det lange løp være svært kostnadseffektivt for de fattige landene, som slipper å bruke mye penger på behandling av underernæring og infeksjoner.
Kosttilskudd er også effektivt mot underernæring. Dette er en billig og enkel måte å forebygge feilernæring. A-vitamin i samband med meslingvaksine har vist seg spesielt effektivt. Andre tilskudd som jern, jod og zink er heller ikke særlig dyre å produsere og vil kunne bidra i bekjempelsen av sult og underernæring.
Videre er det så legge tilrette for at mødre kan amme barna et viktig tiltak mot underernæring. Her trengs det opplysning og undervisning, spesielt fordi det i enkelte kulturer er vanlig å blande morsmelka med vann eller kumelk, noe som utsetter barnet for infeksjon (morsmelk er vanligvis steril). I tillegg må mødrene informeres om at barnet bør ammes i minst seks måneder og helst i så mye som atten måneder for å sikre optimal overføring av antistoffer og viktige næringsstoffer. Morsmelk er i tillegg den optimale matvaren for barnet i og med at den inneholder alle de næringsstoffene som er nødvendige for å vokse og utvikle seg i det første leveåret. Fettsyrene i morsmelka er for eksempel de beste for utviklingen av sentralnervesystemet. Barn som får morsmelkerstatning er i fattige land mye mer utsatte for å få mage-tarminfeksjon, da den ofte blandes ut med urent vann. Risikoen for å få innvollsormer og infeksjoner og siden bli underernærte er dermed stor. Senere, når barnet er stort nok til å spise vanlig mat, må mødrene få god opplæring i tilberedning av barnemat. Mødrene må få opplæring i hvilke matvarer som har de riktige næringsstoffene, samt at maten må kokes ordentlig for å drepe mikroorganismer.
Vannsikkerhet og sanitæranlegg er også viktig for å forebygge underernæring. Vann er avgjørende for god helse, men kan også være en sykdomsbringer. Mange sykdommer er vannbårne og flere parasitter og innvollsormer finnes i vannet. Vannbårne sykdommer kommer ofte av vannmangel, noe som forringer personlig hygiene. Manglene muligheter til å vaske seg resulterer i spredning av lus og midd, øyesykdommer og bakterielle hudplager. I tillegg er faren stor for å få diaré og andre tarmlidelser som følge av forurenset vann. I så måte blir utbygging av sanitæranlegg viktige, slik at avføring og avfall ikke ender i drikkevannskildene. Utbedring av vanntilgangen vil for øvring hjelpe på andre måter enn å holde mikrober borte. Å hente vann er svært energikrevende, men dersom det bygges brønner eller vannledninger vil kvinnene kunne bruke mer tid på seg selv og barna, noe som jo kan bidra til å sikre et bedre kosthold.
Corydoras atropersonatus
Corydoras atropersonatus er en art av maller i gruppen Corydoras. Det er en tropisk ferskvannsfisk som lever i Amazonas i Ecuador og Peru. Den blir ca. 4,5 cm lang. Den lever i vann med en pH på 6-8, en hardhet på 2-25 dGH og en temperatur mellom 21 og 24 °C. Den lever av makk, bentiske krepsdyr, insekter og plantemateriale.
Oddmund Ljosland
Oddmund Ljosland (født 4. desember 1956) er en norsk lokalpolitiker (Sp) som fra 2007 til 2019 var ordfører i Åseral kommune.
Naho Terashima
Naho Terashima (født 2. mai 1993) er en japansk ishockeyspiller.
Hun representerte Japan under Vinter-OL 2018 i Pyeongchang, hvor hun ble nummer 6 med det japanske landslaget.
Nelsonites
Nelsonites er en slekt av blinde billene i delgruppen (underfamilien) skyggeløpere (Trechinae) i familiegruppen løpebiller.
Utseende
Små, spinkle, blankt rødbrune løpebiller uten øyne, men med lange bein og antenner.
Levevis
Artene lever i huler.
Utbredelse
Slekten er kjent fra hulesystemet Cumberland Caverns i Tennessee.
Gammeltibetansk
Gammeltibetansk var en form for tibetansk som vi finner i eldre dokumenter fra skriftspråket ble adoptert av det tibetanske imperium i midten av det 7. århundre, frem til litterære arbeider tidlig på 1000-tallet.
På 1000-tallet ble det erstattet av klassisk tibetansk.
Lingchuan (Jincheng)
Lingchuan (kinesisk: 陵川县; pinyin: Língchuān Xiàn) er et fylke i byprefekturet Jincheng i provinsen Shanxi i Folkerepublikken Kina. I 1999 hadde det et folketall på 250,324 innbyggere.
Kulturminner
Det sørlige og det nordlige Jixiangtempel (Nan, Bei Jixiang si, 南、北吉祥寺), tempelanleggene Longyan si 龙岩寺, Xiaohuiling erxian miao 小会岭二仙庙, Xixi erxian miao 西溪二仙庙, Yuquan Dongyue miao 玉泉东岳庙, Shizhang wuhuang miao 石掌玉皇庙, Nan shen tou er xian miao 南神头二仙庙, Sansheng ruixian ta 三圣瑞现塔, Chong'an si 崇安寺, Baiyu gong 白玉宫, og Sirun sanjiao tang 寺润三教堂, såvel som Tashuihe-funnstedet (Tashuihe yizhi, 塔水河遗址), er oppførte på Folkerepublikken Kinas liste over kulturminner.
Et skrik i mørket
Et skrik i mørket (originaltittel: Evil Angels) er en australsk dramafilm fra 1988 regissert av Fred Schepisi. Filmen handler om et ungt ektepar i Australia som mister sitt nyfødt barn til en Dingo. Ingen var vitne til det som skjedde og derfor begynner noen å mistenke dem for selv å ha drept babyen. Politi og rettsvesen kobles inn og ekteparet må føre en årelang kamp for å bevise sin uskyld. Filmen er basert på en sann historie som utspant seg i Australia på 1980-tallet. Hovedrollene spilles av Meryl Streep og Sam Neill. Filmen er også kjent under tittelen A Cry in the Dark.
Et skrik i mørket ble godt mottatt av anmelderne, men ble ingen publikumsuksess.
Meryl Streep ble tildelt prisen for beste kvinnelige skuespiller ved Filmfestivalen i Cannes.
Handling
Familien Chamberlain er på campingferie i den australske outback. Om kvelden gjør de i stand til grillparty og den lille jentungen sover alene i et telt. Plutselig hører de voksne et skrik og mor Lindy løper mot teltet til ungen. I det hun når teltet får hun et glimt av en dingo som forsvinner. Til sin forskrekkelse oppdager hun at barnet er borte og en desperat leteaksjon begynner. Moren mener babyen ble tatt av en dingo, men etter en stund begynner det å gå rykter om at hun selv drepte den. En lang dragkamp mellom henne og rettsvesenet starter og deler av befolkningen vender henne ryggen. Det faktum at paret er Syvendedagsadventister blir brukt mot dem og enkelte går så langt som å hevde at barnets død var ledd i en religiøs offerseremoni. Saken får en voldsom pressedekning. Etter syv års fengsling blir hun frikjent.
Filmen gjengir dramaet, og drøfter også detaljer og fakta som omga den oppsiktsvekkende saken.
Popularitet og økonomi
Et skrik i mørket innbrakte 3 millioner australske dollar i Australia og nesten $7 millioner i USA.
Produksjonskostnadene var på ca $15 millioner.
Anmelderne
Den ble godt mottatt av anmelderne og har fått å mye som 93 % på Rotten Tomatoes. Den amerikanske filmkritikeren Roger Ebert gav den 3 av 4 stjerner, mens Leonard Maltin gav den 3,5 av 4 stjerner.
Dagbladets, VG og Arbeideravisa gav den terningkast fem, mens Aftenposten gav den terningkast fire. Den norske nettstedet CINERAMA gav den terningkast seks i 2005.
Ludovico Trevisano
Ludovico Trevisano  (født 14. november 1401, død 22. mars 1465) var en av Den katolske kirkes kardinaler. Han var patriark av Aquileia.
Et skrik i mørket
Priser
Meryl Streep vant prisen for beste skuespillerinne ved Filmfestivalen i Cannes. Hun vant en tilsvarende pris ved Australian Film Institute Award, samt en New York Film Critics Circle Award. Hun ble i tillegg nominert til Oscar for rollen. Sam Neill vant prisen for beste mannlige hvovedrolle ved Australian Film Institute Award. Filmen ble kåret til beste film, beste regi og beste manus ved Australian Film Institute Award.
Det kan eller nevnes at den ble nominert til Gullpalmen og fire Golden Globe.
Ludovico Trevisano
Han ble kreert til kardinal den 1. juli 1440 av pave Eugenius IV.
Et skrik i mørket
Historisk bakgrunn
Saken mot ekteparet Chamberlain var basert på indisier og folkesnakk. Det fantes verken lik, våpen eller et klart motiv i drapssaken mot dem. Andre faktorer var fordommer mot parets religiøse oppfatninger; mangelfulle rettsmedisinske rapporter som ble tatt for god fisk; og et massehysteri som utviklet seg til en heksejakt.
Først i 2012 fastslo australsk rett at barnet ble drept av en dingo.
Yngvild Fagerheim
Yngvild Fagerheim (født 16. september 1942 i Dale i Sunnfjord) er en norsk keramiker. Hun er datter av Thora Nitter og Ap-politikeren Oddleif Fagerheim. Hun bor og arbeider på Espa i Stange.
Fagerheim er utdannet fra Bergen Kunst- og Håndverksskole 1964-67, og åpnet deretter verksted i Trondheim sammen med Terje Westfoss. Fra 1975 bodde hun en tid i Fredrikstad, hvor hun arbeidet i brukskunstsenteret PLUS. På 80-tallet etablerte hun verksted Espa, og sammen med maleren Olav Starheim, drev hun i mange år et privat galleri som hadde stort nedslagsfelt.
Yngvild Fagerheims arbeider har blitt beskrevet som «med sikker formsans og følelse for den presist utførte profilering av detalj som del av helheten». Fra 1970-tallet av arbeidet hun ikke bare med brukskeramikk, men også med relieffer og fri keramisk skulptur. Hun har hatt utsmykkingsoppdrag i Fjalerhuset, Førde kyrkjetun, Trøndelag Teater, Universitetet i Tromsø, rådhusene i Ringsaker og Stange, sykehuset i Elverum, i Statoil sine bygninger, på cruiseskip.
Hun var aktiv i Kunstneraksjonen 1974 og i kunsthåndverkernes organisasjonsarbeid for å etablere foreningen Norske Kunsthåndverkere i 1975. Det var motsetninger mellom den kunstnerbaserte fagorganisasjonen Norske Kunsthåndverkere og paraplyorganisasjonen Landsforbundet Norsk Brukskunst som førte til at NK meldte seg ut av LNB i 1978. Da hun i 1977 ble tildelt Jacobprisen som Landsforbundet sto bak, takket hun nei til prisen. «Hun uttalte at hun nektet å motta æresbevisningen for å markere at LNB hadde utspilt sin funksjon som fellesorganisasjon for brukskunstbevegelsen. Fordi prisen var et symbol for hva LNB stod for syntes hun det var uriktig å ta imot den når hun samtidig 'jobbet for utmelding av giverorganisasjonen'.»
Fagerheim mottok Norske Kunsthåndverkeres Ærespris i 1999.
Yngvild Fagerheim hadde sin første separatutstilling i Bergen 1969. Hun har deltatt i representative kollektivutstillinger i Sverige, Frankrike og Japan. Hun er bl.a innkjøpt av Riksgalleriet, Norsk kulturråd, Nasjonalmuseet i Oslo, Nordnorsk Kunstmuseum, kunstindustrimuseene i Oslo, Trondheim og Bergen, flere bymuséer, Nationalmuseum i Stockholm, Jönköpings Museum og kunstmuseer i USA og Canada.
Wang Qiang (bryter)
Wang Qiang (født 14. april 1987) er en kinesisk bryter som bryter i fri-stil i 66kilosklassen. Han representerte Kina under Sommer-OL 2008 der han ble utslått i første runde.
Sivert Gussiås
Sivert Stenseth Gussiås (født 18. august 1999 i Molde) er en norsk fotballspiller som spiller for den færøyske klubben KÍ Klaksvík.
Istrian Spring Trophy
Istarsko proljece-Istrian Spring Trophy er et kroatisk etapperitt i landeveissykling som arrangeres hvert år i mars. Rittet har blitt arrangert siden 1961. Rittet er av UCI klassifisert med 2.2 og er en del av UCI Europe Tour.
I 2007 vant Edvald Boasson Hagen rittet sammenlagt, og i 2018 vant Krister Hagen.
Suzuka Taka
Suzuka Taka (født 16. oktober 1996) er en japansk ishockeyspiller.
Hun representerte Japan under Vinter-OL 2018 i Pyeongchang, hvor hun ble nummer 6 med det japanske landslaget.
Juan de Torquemada
Juan de Torquemada eller  Johannes de Turrecremata (født 1388 i Valladolid i Spania, død 26. september 1468 i Roma) var en av Den katolske kirkes kardinaler. Han var pavelig legat i Frankrike.
Teresa Frassinetti
Teresa Frassinetti (født 24. desember 1985) er en italiensk vannpolospiller. Hun representerte landet sitt under Sommer-OL 2012 i London, der hun endte på nest sisteplass med det italienske landslaget.
Juan de Torquemada
Han ble kreert til kardinal den 18. desember 1439 av pave Eugenius IV.
Torquemada regnes som en av grunnleggerne av den katolske ekklesiologi, særlig på grunn av hans verk «Summa de Ecclesia». Her beskriver han Kirkens natur og mysterium, det romerske primat, konsilene, skisma og heresi. Som teolog befattet han seg også med andre teologiske spørsmål, som det geistlige embedes struktur og med noen spørsmål innen mariologien.
Si Riguleng
Si Riguleng (født 16. mai 1980) er en kinesisk bryter som bryter i fri-stil i 74-kilosklassen. Han representerte Kina under Sommer-OL 2008 der han ble utslått i første runde.
RIM-7 Sea Sparrow
RIM-7 Sea Sparrow er et amerikansk overflate-til-luft missil som er basert på AIM-7 Sparrow-missilet. Missilet blir benyttet av mange mariner rundt om i verden, og var blant annet i bruk på de norske fregattene i Oslo-klassen.
William Hogarth
William Hogarth (født 10. november 1697 i London, død 26. oktober 1764) var en engelsk maler og grafiker. Han var en satirisk kunstner i opposisjon til borgerskapet og kapitalismen.
Liv
Han var sønnen av en fattig skolelærer og lærebokforfatter. William Hogarth ble født i Bartholomew Close i London 10. november 1697. I sin ungdom ble han satt i lære av gravøren Ellis Gamble i Leicester Fields, hvor han lærte å gravere visittkort og lignende. Unge William hadde også betydelig interesse for gatelivet i metropolen og markedene i London, og moret seg ved å lage skisser av skikkelsene han så. Hans far, som hadde åpnet et kaffehus i St John's Gate, ble satt i fengsel for gjeld i Fleet Prison i fem år. Hogarth snakket aldri om hendelsen. Innen april 1720 var han gravør, og graverte i begynnelsen våpenskjold, med mer.
I 1727 ble han ansatt av Joshua Morris for å forberede en utforming for Element of Earth. Men Morris, som hadde hørt at han var gravør, og ikke maler, avslo arbeidet da det ble ferdig. Det førte til at Hogarth saksøkte ham, han ville tross alt tjene for arbeidet, i Westminster Court, hvor han, den 28. mai 1728, vant saken.
Serbokroatisk
Det standardiserte språket baserte seg på štokavisk dialekt, og ble benyttet som offisielt språk i det tidligere Jugoslavia (sammen med slovensk og makedonsk) fra 1923 til ca. 1993.
Oppdelingen av Jugoslavia etter krigene førte til at de nye statene Bosnia-Hercegovina og Kroatia begynte å bruke «sine» språk som offisielle språknormer og begynte å benytte seg av særegne trekk for å definere sin nasjonalitet.
William Hogarth
Liv
Den 23. mars 1729 giftet han seg med Jane Thornhill, datter av kunstneren James Thornhill.
Hogarth døde i London 26. oktober 1764, og ble begravet i St. Nikolas Kirkegård i Chiswick Mall i Chiswick, London. Hans venn, skuespilleren David Garrick skrev inskripsjonen på hans gravsten.
Læretid
Hogarth gikk i lære til gullsmed og lærte der gravering. Han ble utdannet som maler ved St. Martin's Lane-akademiet, som han selv drev i perioden 1735–1755.
Virke
På grunn av trykkenes popularitet og mange piratkopier ble det vedtatt en opphavsrettsbeskyttelseslov som ble oppkalt etter ham.
I traktaten Analyse av skjønnheten (Analysis of Beauty), 1753 gjorde han rede for sine kunstteoretiske ideer. Etter Hogarths syn, var et bildes skjønnhet gitt av dets evne til å gjengi naturens mangfold.
Stanley Kubrick brukte Hogarths bilder som inspirasjon ved utforming av Barry Lyndon.
Slavgorod
Slavgorod (russisk: Сла́вгород) er en by i Altaj kraj i Russland. Den ligger rundt 350 km vest for Barnaul og 10 km sør for nabobyen Jarovoje. Innbyggertall: 34 800 (2005 est.), 34 335 (folketelling 2002).
Under den kalde krigen lå Slavgorod flybase 5 km sør for byen.
Monotypisk taxon
Begrepet monotypisk benyttes ofte når flora og fauna beskrives, men det kan også benyttes i andre sammenhenger. Et eksempel på bruken er den monotypiske slekten Lycaon, som kun består av den ene arten afrikansk villhund (Lycaon pictus). Likeledes er bjørkefink (Fringilla montifringilla) en monotypisk art, fordi den kun består i kraft av nominatformen.
Motsatser
Det motsatte av monotypisk (solitær, enslig) er polytypisk (mange, flertallig), et begrep som refererer til et taxon som har mer enn en undergruppe, på et lavere systematisk nivå. Et eksempel på et polytypisk taxon er arten ulv (Canis lupus), som består som en rekke underarter i tillegg til nominatformen.
I tillegg finnes begrepet oligotypisk (fåtallig), som refererer til et taxon som har mer enn én undergruppe på et lavere systematisk nivå, men kun noen få. Et eksempel på et oligotypisk taxon er arten bushhund (Speothos venaticus), som består som kun tre underarter. Dette begrepet blir imidlertid sjeldent benyttet, men forstavelsen oligo- (som betyr få, fåtallig, lite(n) eller mangelfull) er mye benyttet innen biokjemi og medisin.
Repparfjordelva
Repparfjordelva (nordsamisk: Riehpovuonjohka) er ei elv i Hammerfest kommune i Troms og Finnmark. Den begynner på Sennalandet og munner ut i Repparfjorden ved Oldernes. Elva er 61,8 km lang, og har et nedbørfelt på 1 092,15 km². Middelvannføringen ved munningen er 30,64 m³/s.
Vassdraget ble i 1986 vernet mot kraftutbygging i Verneplan III for vassdrag.
Wang Ying (bryter)
Wang Ying (født 15. august 1983) er en kinesisk bryter som bryter i fri-stil i 84-kilosklassen. Han representerte Kina under Sommer-OL 2008 der han ble utslått i første runde.
Grytfoten
Nabotoppen sør for Grytfoten er Skjerdingen, og mot nord ligger Botnkrona. Nordvest for aksla mellom Grytfoten og Botnkrona ligger Grytfotvatnet, som tidligere var drikkevannskilden til Sandnessjøen. Sør/øst for toppen av Grytfoten, ligger Raksdalen som går ned mot Rak.
Vanskelighetsgrad
Grytfoten er ikke spesielt vanskelig å gå på. Det er litt småbratt i nærheten av toppen, men både voksne og barn kommer seg greit opp om sommeren. Turen tar 3-5 timer på denne årstiden. På vinterstid anbefales stegjern og isøks.
Tibetiske språk
Tibetiske språk (tibetansk: བོད་སྐད) er en klynge av sino-tibetanske språk som hovedsakelig blir talt av tibetanere, som bor langs et vidt område av det østlige Sentralasia på grensen til det indiske subkontinent, inkludert Tibetplatået og den nordlige del av India i Baltistan, Ladakh, Nepal, Sikkim og Bhutan. Klassisk tibetansk er et større regionallitterært språk, som benyttes i buddhistisk litteratur.
De sentraltibetanske språk (dialektene i Ü-Tsang, deriblant Lhasa), khamstibetansk og amdotibetansk blir generelt betraktet som dialekter av et enkelt språk, særlig ettersom de deler det samme litterære språk, mens dzongkha, sikkimesisk, sherpa, ladakhisk og balti er separate språk.
Ingunn Foss
Ingunn Alice Biktjørn Foss (født 7. februar 1960) er en norsk politiker (H) som er stortingsrepresentant for Vest-Agder siden 2013.
Hun var ordfører i Lyngdal kommune fra 2007 til 2013, og har vært medlem av kommunestyret siden 2003, og var varaordfører i kommunen frem til hun ble ordfører. Foss har også møtt som vararepresentant for Peter Gitmark i Stortinget.
Foss var ansatt i Kvinesdal kommune fra 1979 til 2007.
Musken skole
Skolen var ved siden av Drag skole, som også ligger i Hamarøy, den eneste skolen i Norge som underviste i lulesamisk språk.
Elfenbenskysten under Sommer-OL 1996
Elfenbenskysten under Sommer-OL 1996. Elleve sportsutøvere, ti menn og en kvinne fra Elfenbenskysten deltok i fire sporter, friidrett, judo, padling og tennis under Sommer-OL 1996 i Atlanta. De vant ikke noen medaljer.
Walter Sisulu
Walter Max Ulyate Sisulu (født 12. mai 1912 i Qutubeni ved Ngcobo i Transkei, død 5. mai 2003 i Johannesburg) var en sørafrikansk antiapartheid-aktivist og ledende medlem av partiet ANC. Han var venn, kollega og en nær rådgiver av Nelson Mandela.
Sisulu regnes som en av ANCs fremste strateger, og arkitekt bak ANCs motstandkampanje i 1950-årene. Han var aktiv i Sør-Afrikas kommunistparti, og reiste på begynnelsen av 1950-årene til Kina, Sovjetunionen, Israel, Romania og Storbritannia for å representere og fremme ANCs sak. Han satt 26 år i fengsel, fra 1964 til 1989, mesteparten av tiden på Robben Island. Han ble valgt til visepresident i ANC under Nelson Mandela på kongressen i 1991, men følte seg for gammel til å sitte i den nye regjeringen. Han tok plass i landets parlament over to perioder, fra 1994 til 2002.
Familie
Sisulu var gift med Albertina Sisulu, som også var aktiv i motstandskampen. Paret hadde fem barn sammen, og adopterte ytterligere tre barn av familiemedlemmer til Sisulu. Flere av barna har selv nådd sentrale stillinger og posisjoner. Max Sisulu er president i nasjonalforsamlingen, Mlungisi Sisulu er president for Walter Sisulu Pediatric Cardiac Foundation og styreformann i Arup Afrika. Adoptivdatteren Beryl Rose Sisulu var Sør-Afrikas ambassadør i Norge frem til juli 2012 og Lindiwe Sisulu er parlamentsmedlem og har hatt en rekke forskjellige ministerposisjoner i Sør-Afrika. Siden juni 2012 har hun vært minister for offentlige tjenester og administrasjon.
Óluva Klettskarð
Óluva Elin Klettskarð (født 24. juni 1965 i Klaksvík) er en færøysk gymnaslærer og politiker (Tj.).
Hun har bifag i historie og nordisk filologi fra Fróðskaparsetur Føroya fra 1991 og 1996, og hovedfag i historie fra Aarhus Universitet fra 2000. Hun har siden 1997 vært lærer ved Føroya Studentaskúli og HF-skeið i Tórshavn.
Klettskarð har vært formann i hovedstyret i Tjóðveldi og medlem av partiets arbeidsutvalg. Hun har vært medlem av kommunestyret i Klaksvík fra 2009 til 2016 og vara til Lagtinget i flere valgperioder. I to uker høsten 2008 var hun kulturminister før Tjóðveldi gikk ut av regjeringen. Fra 2015 til 2019 møtte hun fast på Lagtinget, så lenge Sirið Stenberg var medlem av regjeringen.
Hun er datter av Páll Klettskarð fra Haraldssund og hustru Edith (født Stenberg) fra Porkeri. Foreldrene drev egen næringsvirksomhet i Klaksvík, og faren ble senere fiskebåtreder. Óluva Klettskarð og Sirið Stenberg er søskenbarn. Óluva Klettskarð er gift med arkivar Andras Sólstein. De er foreldre til fotballspiller Páll Klettskarð.
Tomomi Iwahara
Tomomi Iwahara (født 19. desember 1987) er en japansk ishockeyspiller.
Hun representerte Japan i Vinter-OL 2018 i Pyeongchang, hvor hun ble nummer 6 med det japanske landslaget.
Gonzalo Higuaín
River Plate
Mange trodde han kom til og havne i en storklubb med det samme. Mange store klubber viste interesse med det samme. Klubbene som viste interesse var, , Manchester United og , men etter at kom på banen var det bare ett alternativ.
Real Madrid
betalte 13 millioner euro for Higuain.
Han sa han var glad for å ha sjansen til å spille for en så stor klubb som Real Madrid. Higuain debuterte mot Real Zaragoza på hjemmebane. Higuain skapte store sjanser og Real Madrid vant kampen 1-0.
Higuains første mål for Real Madrid kom mot Atletico Madrid den 27. februar 2007 etter 62 minutter. Han scoret sitt første mål på Santiago Bernabéu mot Espanyol 24. mars 2007. kampen endte 4-3.
Juventus
Den 26. juli 2016 gikk han fra Napoli til Juventus for 90 millioner euro. Han skrev under en femårs-kontrakt.
Landslagsspill
Siden Higuain er både argentinsk og fransk kan han bestemme hvilket landslag han vil spille på.
Samme situasjon var David Trézéguet i for noen år siden. Faren var fra Argentina og moren var fra Frankrike. Til slutt valgte han og debuterte mot  den 15. november 2006.
Han spiller nå for Argentina.
Han ble tatt ut i s tropp til VM i fotball 2018 i Russland.
Den 28. mars 2019 la han opp som argentinsk landslagsspiller.
Statistikk
Oppdatert: 19. mai 2018.
Arild Erikstad
Arild Erikstad (født 14. mai 1954 i Kristiansand) er kulturjournalist og programleder i NRK. Han er prosjektleder for eksterne produksjoner og internasjonale kontakter i NRKs klassiske redaksjon. Erikstad er spesielt kjent som programleder for Hovedscenen og andre overføringer av klassisk musikk og opera i NRK, både radio og fjernsyn. Erikstad er president i IMZ International Music + Media Centre (IMZ). , visepresident i musikk-TV-gruppen i Den europeiske kringkastingsunionen og har de siste årene vært juryformann for Prix Italia og Golden Prague Festival, og er prosjektleder for den internasjonale finalen i Eurovision Young Musician i Wien.
Erikstad har produsert mer enn hundre klassiske CD-plater med ensembler, orkestre og kor. Flere av innspillingene har vunnet Spellemannprisen.
Erikstad ble ansatt i NRK i 1983, og har vært bl.a. redaksjonssjef, fagsjef og prosjektredaktør for musikk, og han satt i ledergruppen for utviklingen av NRK2. Han ble nominert til Gullruten 2021 sammen med Terje Hellem og Per Asbjørn Ravnaas i klassen beste lydproduksjon for Inspirert av Beethoven – konsertfilm med Leif Ove Andsnes fra Baroniet Rosendal.
Han var juryformann for Virtuos 2008. Sammen med Anne Grosvold ledet han åpningssendingen fra Operahuset i Oslo samme år.
Giulia Gorlero
Giulia Gorlero (født 26. september 1990) er en italiensk vannpolospiller. Hun representerte landet sitt under Sommer-OL 2012 i London, der hun endte på nest sisteplass med det italienske landslaget.
Kjell Søbak
Kjell Søbak (født 21. juni 1957 i Bodø) er en norsk tidligere skiskytter. Under OL 1984 i Sarajevo tok Søbak sølv med det norske stafettlaget, sammen med Eirik Kvalfoss, Rolf Storsveen og Odd Lirhus. I de samme lekene kom han på fjerdeplass på sprinten.
To ganger har han kommet blant de tre beste i sammendraget i verdenscupen: Han ble nummer tre i 1980/81 og i 1981/82.
Mads O. Monsen
Mads Olaf Monsen (født 8. august 1912, død 3. november 1985) var en norsk offiser i Sjøforsvaret under andre verdenskrig. For sin innsats under krigen ble han tildelt Krigskorset med sverd, Norges høyeste utmerkelse.